
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  Από το πρακτικό της υπ’ αριθ. 9ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 126/2013

ΘΕΜΑ: Έγκριση διενέργειας της προμήθειας με τίτλο: «Προμήθεια υγρών καυσίμων και λιπαντικών» συνολικού προϋπολογισμού  540.000,00€
    Στον Πύργο, σήμερα  17 του μηνός Απριλίου, του έτους 2013, ημέρα Τετάρτη και ώρα 19.00 μ.μ. το Δημοτικό Συμβούλιο του Δήμου συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 15298/12-4-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, διαπιστώθηκε από τον Προεδρεύοντα στη συνεδρίαση, νόμιμη απαρτία, δεδομένου ότι σε σύνολο 33 μελών παραβρέθηκαν παρόντα 26 μέλη και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Κωνσταντόπουλος Σπυρίδων, 8. Τζίνη Διονυσία, 9. Φραγκαντώνης Παναγιώτης, 10. Μπίρμπας Κων/νος, 11. Ανδρικόπουλος Ανδρέας, 12. Ανδρικόπουλος Φώτιος, 13. Αργυρόπουλος Ιωάννης του Παναγιώτη, 14. Μποσμής Κων/νος, 15. Ρωμαίος Στέφανος, 16. Μικελόπουλος Γεώργιος, 17. Δημόπουλος Φώτιος, 18. Ανδριόλας Γεώργιος, 19. Σεϊντής Βασίλειος, 20. Κουρμπανάς Γεώργιος, 21. Γεράνιος Κων/νος, 22. Αγγελακοπούλου Ανδριάνα (Αντιπρόεδρος Δημοτικού Συμβουλίου), 23. Μπελόκας Διονύσιος, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25.  Καραμπέτσος Αθανάσιος,  26. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1.Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 2. Τζουανόπουλος Δημήτριος, 3. Αντωνέλος Δημήτριος, 4. Λιατσής Γαβριήλ – Επικεφαλής Μείζονος Μειοψηφίας, 5. Λιατσής Δημήτριος, 6. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση αν και νόμιμα κλήθηκαν,  

7. Δημουλιάς Λεωνίδας (έχει τεθεί σε αργία). 

    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------                                          
Ακολούθως ο Πρόεδρος έθεσε υπόψη του δημοτικού Συμβουλίου το 12ο θέμα της ημερήσιας διάταξης με τίτλο:[Έγκριση διενέργειας της προμήθειας με τίτλο: «Προμήθεια υγρών καυσίμων και λιπαντικών για το έτος 2013» συνολικού προϋπολογισμού 540.000,00€] και ανέφερε:
[Η Δ/νση Οικονομικών Υπηρεσιών του δήμου με το από 1/04/13 έγγραφό της, εισηγείται την έγκριση διενέργειας της προμήθειας υγρών καυσίμων και λιπαντικών για τις ανάγκες των εγκαταστάσεων, αυτοκινήτων και μοτοποδηλάτων, των υπηρεσιών του δήμου για το έτος 2013 (σύμφωνα με την αριθ. 3/13 μελέτη της Δ/νσης Τεχνικών Υπηρεσιών και Περιβάλλοντος). Για την εν λόγω προμήθεια έχει εγγραφεί στον προϋπολογισμό του δήμου οικ. έτους 2013 συνολική πίστωση 540.000,00 €. 
Συγκεκριμένα στον Κ.Α 10.6641.01 έχει εγγραφεί ποσό 30.000,00€, στον Κ.Α 20.6641.01 έχει εγγραφεί ποσό 300.000,00€,  στον Κ.Α 30.6641.01 έχει εγγραφεί ποσό 200.000,00€ και στον Κ.Α 35.6641.01 ποσό 10.000,00€. 
Ο Δήμος ζήτησε από τα νομικά πρόσωπα αποφάσεις των Διοικητικών Συμβουλίων τους [αρθ. 4 Ν. 4111/13] για προγραμματισμένες ανάγκες για τα  προς προμήθεια είδη, αλλά δεν έχουν ανταποκριθεί θετικά.
Η προμήθεια θα διενεργηθεί με τη διαδικασία του δημόσιου ανοικτού μειοδοτικού διαγωνισμού οι όροι του οποίου θα καθορισθούν με απόφαση της Οικονομικής Επιτροπής.

Καλείται το Σώμα ν’ αποφασίσει επί του θέματος].

Το Δημοτικό Συμβούλιο Πύργου


λαμβάνοντας υπόψη του:
· Τις διατάξεις 65 και 72 του ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης [Πρόγραμμα Καλλικράτης]
· Το Ν. 4111/13 [ΦΕΚ Α΄18]
· Το άρθρο 3 παρ. 1 ΕΚΠΟΤΑ [αποφ. ΥΠΕΣΔΔΑ 11389/1993 (ΦΕΚ 185/93])
· Την αριθ. 3 εγκύκλιο του Υπουργείου Εσωτερικών, Γεν. Δ/νση Τοπ. Αυτ/σης, Δ/νση Τεχνικών Υπηρεσιών, Τμήμα Γενικών Υποθέσεων με αριθ. πρωτ.  11543/26-3-2013
· Την από 1-4-13(ορθή επανάληψη) εισήγηση της Δ/νσης Οικονομικών Υπηρεσιών του δήμου, μετά από διαλογική συζήτηση 
ομόφωνα α π ο φ α σ ί ζ ε ι:

1. Εγκρίνει τη διενέργεια της προμήθειας με τίτλο: «Προμήθεια υγρών καυσίμων και λιπαντικών για το έτος 2013» συνολικού προϋπολογισμού  540.000,00€ για τις ανάγκες των εγκαταστάσεων, αυτοκινήτων και μοτοποδηλάτων των υπηρεσιών του δήμου. 
· Για το σκοπό αυτό έχουν εγγραφεί στον προϋπολογισμό του δήμου οικ. έτους 2013 αντίστοιχες πιστώσεις, στους κάτωθι Κ.Α:

· 10.6641.01 ποσό   30.000,00€ 

· 20.6641.01 ποσό 300.000,00€

· 30.6641.01 ποσό 200.000,00€  

· 35.6641.01 ποσό  10.000,00 €
2. Καθορίζει η προμήθεια να διενεργηθεί με τη διαδικασία του δημόσιου ανοικτού μειοδοτικού διαγωνισμού οι όροι του οποίου θα καθορισθούν με απόφαση της Οικονομικής Επιτροπής.
· Οι δημοτικοί σύμβουλοι κ.κ  Γεώργιος Κουρμπανάς και Χρήστος Γιάνναρος ήταν απόντες κατά τη συζήτηση και ψήφιση του συγκεκριμένου θέματος.  
Η παρούσα απόφαση έλαβε αύξοντα αριθμό  126/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος  23 – 4  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

